Možnosti kombinácie lieku Xarelto s JutaVit Tekvicovým olejom a JAMIESON LYKOPÉNOM
Dobrý deň.
Užívam xarelto 20mg 1x denne ako prevenciu fibrilácie sieni.Môžem  užívať s liekom xarelto s odstupom napríklad 4hodin JutaVit Tekvicový olej a JAMIESON LYKOPÉN 10000µg. Ďakujem.
Dobrý deň,
ďakujeme za Vašu otázku.
U niektorých výživových doplnkoch s obsahom tekvicového oleja výrobcovia neodporúčajú jeho užívanie bez predošlej lekárskej konzultácie.
Taktiež počas užívania lykopénu uvádzajú niektoré zdroje zvyšené riziko krvácania, avšak tento účinok potrvdený nebol.
Napriek tomu užívanie uvedených výživových doplnkov neodporúčam bez predošlej konzultácie s ošetrujúcim lekárom, ktorému je známy Váš zdravotný stav.
Prajem pekný zvyšok dňa.
S pozdravom
PharmDr. Veronika Kiabová